ai4bharat/Pralekha huggingface dataset:
குடியரசுத் துணைத் தலைவர் செயலகம்
எய்ம்ஸ் மருத்துவமனையில் சிகிச்சைபெற்றுவரும் முன்னாள் பிரதமர் வாஜ்பாயை குடியரசுத் துணை தலைவர் பார்வையிட்டார்
புதுதில்லியில் உள்ள அகில இந்திய மருத்துவ அறிவியல் கழக மருத்துவமனையில் சிகிச்சைபெற்றுவரும் முன்னாள் பிரதமர் திரு. அடல் பிகாரி வாஜ்பாயை குடியரசுத் துணை தலைவர் திரு. எம். வெங்கையா நாயுடு தனது குடும்பத்தினருடன் இன்று பார்வையிட்டார்
திரு. வாஜ்பாயின் குடும்பத்தினருடன் குடியரசுத் துணை தலைவர் உரையாடினார். மேலும் அவர், திரு. வாஜ்பாயின் உடல்நலன் குறித்து மருத்துவர்களிடம் விசாரித்தார்.
திரு. வாஜ்பாயின் உடல் நலத்தில் நல்ல முன்னேற்றம் இருப்பதாக மருத்துவர்கள் கூறினார். அவர் ஜூன் 11 அன்று சிறுநீரக தொற்று நோய் காரணமாக அனுமதிக்கப்பட்டார்.
நிதி அமைச்சகம்
22-ம் நிதியாண்டில் சேவைத் துறை 8.4%  வளர்ச்சியடைந்தது
கடந்த நிதியாண்டில் 7.8% என்ற அளவுடன் ஒப்பிடும்போது, 22- ம் நிதியாண்டில் சேவைத் துறை, ஆண்டுக்கு 8.4% வளர்ச்சியடைந்தது என நாடாளுமன்றத்தில் தாக்கல் செய்யப்பட்ட பொருளாதார ஆய்வறிக்கை 2022-23 ஐ கூறுகிறது. இந்த வேகமான மீட்சியானது தீவிர சேவைகளின் துணைத் துறையின் வளர்ச்சியால் உந்தப்பட்டதாகும். “இந்தியாவின் சேவைத் துறை வலிமையின் ஆதாரமாக உள்ளதுடன், மேலும் மேலும் பலனடைய தயாராக உள்ளது. ஏற்றுமதி ஆற்றலுடன் குறைந்த முதல் அதிக மதிப்பு கூட்டப்பட்ட செயல்பாடுகள் வரை, இத்துறை வேலைவாய்ப்பு மற்றும் அன்னியச் செலாவணியை உருவாக்குவதற்கும், இந்தியாவின் வெளிப்புற ஸ்திரத்தன்மைக்கு பங்களிப்பதற்கும் போதுமான வாய்ப்பைக் கொண்டுள்ளது” என்று அறிக்கையில் குறிப்பிடப்பட்டுள்ளது. 23-ம் நிதியாண்டில் சேவைத் துறை 9.1% வளர்ச்சியடையும் என்று முதல் முன்கூட்டிய மதிப்பீடுகளில் தெரிவிக்கப்பட்டுள்ளது
வங்கி கடன்
சேவைகள் துறைக்கான வங்கிக் கடன் நவம்பர் 2022 இல் 21.3% வளர்ச்சியைக் கண்டது. இது 46 மாதங்களில் இரண்டாவது அதிகபட்சமாகும். தடுப்பூசி பாதுகாப்பு மற்றும் சேவைத் துறையில் மீட்பு ஆகியவற்றில் முன்னேற்றம் கண்டுள்ளது என்று பொருளாதார ஆய்வறிக்கை தெரிவிக்கிறது. இந்தத் துறைக்குள், நவம்பர் 2022 இல் மொத்த மற்றும் சில்லறை வர்த்தகத்திற்கான கடன் முறையே 10.2% மற்றும் 21.9% அதிகரித்துள்ளது, இது அடிப்படைப் பொருளாதார நடவடிக்கைகளின் வலிமையைப் பிரதிபலிக்கிறது.
சேவைகள் வர்த்தகம்
"சேவை வர்த்தகத்தில் இந்தியா ஒரு குறிப்பிடத்தக்க பங்காளியாக உள்ளது, 2021 ஆம் ஆண்டில் முதல் பத்து சேவைகள் ஏற்றுமதி செய்யும் நாடுகளில் ஒன்றாக உள்ளது" என்று ஆய்வறிக்கை குறிப்பிட்டுள்ளது. சேவைகள் ஏற்றுமதி 2022 ஏப்ரல்-டிசம்பர் காலத்தில் 27.7% வளர்ச்சியைப் பதிவுசெய்தது. இது கடந்த ஆண்டின் இதே காலப்பகுதியில் 20.4% ஆக இருந்தது. சேவைகள் ஏற்றுமதிகளில், மென்பொருள் ஏற்றுமதிகள், கோவிட்-19 பெருந்தொற்றின் போது, தற்போதைய புவிசார் அரசியல் நிச்சயமற்ற நிலைகளுக்கு மத்தியில், டிஜிட்டல் ஆதரவு, கிளவுட் சேவைகள் மற்றும் புதிய சவால்களை எதிர்கொள்ளும் உள்கட்டமைப்பு நவீனமயமாக்கலுக்கான அதிக தேவையால் இயக்கப்படுகிறது.
சேவைகளில் அன்னிய நேரடி முதலீடு
சேவைத் துறையில் 84.8 பில்லியன் அமெரிக்க டாலர்களை இந்தியா இதுவரை இல்லாத அளவுக்கு அன்னிய முதலீடாக அதிகமாகப் பெற்றுள்ளது. “முதலீட்டை எளிதாக்க, தேசிய ஒற்றைச் சாளர அமைப்பைத் தொடங்குதல், முதலீட்டாளர்கள், தொழில்முனைவோர் மற்றும் வணிகங்களுக்குத் தேவையான ஒப்புதல்கள் மற்றும் அனுமதிகளுக்கான ஒரே இடத்தில் தீர்வு போன்ற பல்வேறு நடவடிக்கைகள் அரசால் மேற்கொள்ளப்பட்டுள்ளன” என்று ஆய்வறிக்கையில் குறிப்பிடப்பட்டுள்ளது.
சுற்றுலா மற்றும் ஹோட்டல் தொழில்
பயணக் கட்டுப்பாடுகள் மற்றும் உடல்நலம் பற்றிய கவலைகள் தணிந்து வருவதால், வலுவான முன்னேற்றத்திற்கு சுற்றுலா ஒரு முக்கிய உந்துதலாக மாறியுள்ளது என்று அறிக்கை கூறுகிறது. 2022 ஆம் ஆண்டு ஏப்ரல் மற்றும் நவம்பர் 2022 க்கு இடையில், இந்தியாவில் அனைத்து விமானங்களின் இயக்கமும் 52.9% அதிகரித்துள்ளது. தொற்றுநோய் குறைந்து வருவதால், இந்தியாவின் சுற்றுலாத் துறையும் மறுமலர்ச்சிக்கான அறிகுறிகளைக் காட்டுகிறது. மருத்துவ சுற்றுலா சங்கம் வெளியிட்டுள்ள மருத்துவ சுற்றுலா குறியீட்டில், உலகின் முதல் 46 நாடுகளில் இந்தியா 10வது இடத்தில் உள்ளது.
வீட்டுக் கடனுக்கான வட்டி விகிதங்கள் மற்றும் சொத்து விலை உயர்வு போன்ற தற்போதைய தடைகள் இருந்தபோதிலும், நடப்பு ஆண்டில் இந்தத் துறை நெகிழ்ச்சியான வளர்ச்சியைக் கண்டது. நிதியாண்டு 23 இன் இரண்டாம் காலாண்டில் வீட்டு விற்பனை மற்றும் புதிய வீடுகள் விற்பனை வளர்ச்சி கண்டுள்ளது.
பிரதமர் அலுவலகம்
தியாகிகள் தினத்தை ஒட்டி போரில் தியாகிகளுக்கு பிரதமர் மரியாதை செலுத்தினார்
இன்றைக்கு தியாகிகள் தினத்தை ஒட்டி பகத் சிங், சுக்தேவ் சிங், ராஜகுரு ஆகியோருக்கு பிரதமர் திரு. நரேந்திர மோடி மரியாதை செலுத்தினார்.
இதுபற்றி ட்விட்டரில் பதிவிட்டுள்ள அவர், ``அவர்கள் ஆற்றிய மகத்தான தியாகங்களை நன்றியுடைய தேசம் என்றென்றும் நினைவில் வைத்திருக்கும், ஜெய் ஹிந்த்'' என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
தினசரி கொவிட் பாதிப்பு அதிகரிப்பு: மகாராஷ்டிரா மற்றும் பஞ்சாப்புக்கு உயர்நிலை குழுவை அனுப்பியது மத்திய அரசு
மகாராஷ்டிரா, கேரளா, பஞ்சாப், கர்நாடகா, குஜராத் மற்றும் தமிழகத்தில் தினசரி கொவிட் பாதிப்பு அதிகரித்துள்ளது.
கடந்த 24 மணி நேரத்தில் 18,711 பேருக்கு புதிதாக பாதிப்பு ஏற்பட்டுள்ளது. இவர்களில் 84.71 சதவீதம் பேர் , மேலே கூறப்பட்ட 6 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 10,187 பேருக்கு புதிதாக தொற்று ஏற்பட்டுள்ளது. கேரளாவில் 2,791 பேருக்கும், பஞ்சாப்பில் 1,159 பேருக்கும் புதிதாக தொற்று ஏற்பட்டுள்ளது.
தினசரி பாதிப்பு அதிகம் உள்ள மாநிலங்களின் நிலவரங்களை மத்திய அரசு தொடர்ந்து ஆலோசித்து வருகிறது. மகாராஷ்டிரா மற்றும் பஞ்சாப்பில் தினசரி பாதிப்பு அதிகரித்துள்ளதால், அங்கு உயர்நிலைக் குழுவை மத்திய அரசு அனுப்பியுள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 1.84 லட்சமாக  உள்ளது. இது மொத்த பாதிப்பில் 1.65 சதவீதம்.
இன்று காலை 7 மணி வரை 2 கோடிக்கும் அதிகமான  தடுப்பூசிகள் போடப்பட்டுள்ளன. இவர்களில் 69,82,637 பேர் முதல் டோஸ் தடுப்பூசி போட்டுக்கொண்ட சுகாதாரப் பணியாளர்கள், 35,42,123 பேர் 2வது டோஸ் தடுப்பூசி போட்டுக்கொண்ட சுகாதாரப் பணியாளர்கள், 65,85,752 பேர் முதல் டோஸ் தடுப்பூசி போட்டுக் கொண்ட முன்களப் பணியாளர்கள், 2,11,918 பேர் 2வது டோஸ் தடுப்பூசி போட்டுக் கொண்ட முன்களப் பணியாளர்கள். 4,76,041 பேர், 45 வயதுக்கு மேற்பட்ட இணை நோய் உள்ளவர்கள். 31,23,873 பேர் 60 வயதுக்கு மேற்பட்டவர்கள்.
50வது நாளான நேற்று 14 லட்சத்துக்கும் மேற்பட்டோர்  தடுப்பூசி போட்டுக் கொண்டனர்.
கடந்த 24 மணி நேரத்தில் 100 பேர், கொவிட் பாதிப்பு காரணமாக உயிரிழந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1702981
-----
(Visitor Counter : 190
அறிவியல் மற்றும் தொழில்நுட்பத்துறை
அமெரிக்காவில் 5 நாள் பயணம் மேற்கொள்ளவிருக்கும் மத்திய அமைச்சர் டாக்டர் ஜிதேந்திர சிங் வாஷிங்டன் செல்லும் வழியில் இன்று மாலை நியூயார்க் சென்றார்
அமெரிக்காவில் 5 நாள் பயணம் மேற்கொள்ளவிருக்கும் மத்திய அறிவியல், தொழில்நுட்பத்துறை இணை அமைச்சர்  புவி அறிவியல் துறை இணை அமைச்சர்  டாக்டர் ஜிதேந்திர சிங் வாஷிங்டன் செல்லும் வழியில் இன்று மாலை நியூயார்க் சென்றார். பென்சில்வேனியாவின் பீட்டர்ஸ்பர்கில் செப்டம்பர் 21 முதல் 23 வரை நடைபெறவுள்ள உலகளாவிய பசுமை எரிசக்தி செயல்பாட்டு அமைப்பின் மாநாட்டில் அவர் பங்கேற்க உள்ளார்.
நியூயார்க் சென்றிருந்த டாக்டர் ஜிதேந்திர சிங்கை, ஜான் எஃப் கென்னடி விமான நிலையத்தில் இந்திய தூதரகத்தின் மூத்த அதிகாரிகள் வரவேற்றனர். பின்னர், வாஷிங்டனை தலைமையிடமாகக் கொண்டு செயல்படும் அமெரிக்க வர்த்தக சபையில் அமெரிக்கா – இந்தியா வர்த்தக கவுன்சில் ஏற்பாடு செய்துள்ள விண்வெளி, அறிவியல், உயிரி தொழில்நுட்பம் உள்ளிட்ட 35 நிறுவனங்களைச் சேர்ந்த மூத்த நிர்வாக அதிகாரிகளுடன் வட்டமேசை கூட்டத்தில் பங்கேற்பதற்காக வாஷிங்டன் புறப்பட்டார்.
வாஷிங்டனில் இந்திய தூதர் ஏற்பாடு செய்துள்ள விருந்து நிகழ்ச்சியில், அமெரிக்காவின் மூத்த அதிகாரிகளுடன் டாக்டர் ஜிதேந்திர சிங் கலந்துரையாடுவார். இதைத் தொடர்ந்து, உலகளாவிய தூய்மை எரிசக்தி அமைப்பு நடத்த உள்ள மாநாட்டில் இந்திய தூதுக்குழுவிற்கு தலைமையேற்கும் அவர், செப்டம்பர் 21 அன்று பீட்டர்ஸ்பர்க் புறப்பட்டுச் செல்வார். 30 நாடுகளைச் சேர்ந்த அமைச்சர்கள், தலைமை நிர்வாக அதிகாரிகள், புதிய கண்டுபிடிப்பாளர்கள், இளம் தொழில்முறையாளர்கள் உள்ளிட்டோர் இந்த மாநாட்டில் பங்கேற்க உள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1860910
------
(Visitor Counter : 95
உள்துறை அமைச்சகம்
பாட்னா விமான நிலையத்தில் ரசாயன, உயிரியல், கதிர்வீச்சு, அணுபொருட்களைக் கையாளும் அவசரப் பணிக்கான பயிற்சித் திட்டத்தைத் தேசியப் பேரிடர் மேலாண்மை ஆணையம் நடத்துகிறது
பாட்னாவில் உள்ள லோக்நாயக் ஜெயப்பிரகாஷ் விமான நிலையத்தில் தேசியப் பேரிடர் மேலாண்மை ஆணையம் அடிப்படைப் பயிற்சித் திட்டத்தை நடத்துகிறது. விமான நிலையங்களில் சிபிஆர்என் அவசரப் பணிக்கான தயாரிப்பை விரிவாக்கும் நோக்கத்துடனான ஐந்துநாள் பயிற்சித் திட்டம் இன்று  தொடங்கியது.
சிபிஆர்என் என்பது ரசாயனம், உயிரியல், கதிர்வீச்சு, அணுபொருட்கள் காரணமாக ஏற்படும் அச்சுறுத்தல்களைக் கையாளும் அவசரகாலப் பணியாகும்.
இந்தப் பயிற்சித் திட்டத்தை இந்திய விமானநிலையங்கள் ஆணையத்துடன் இணைந்து அணுமருத்துவம் மற்றும் அதுதொடர்பான அறிவியல் கல்விக்கழகம் நடத்துகிறது.
ஏற்கெனவே, இத்தகைய திட்டங்கள் சென்னை, கொல்கத்தா, மும்பை, வாரணாசி ஆகிய இடங்களில் ஒவ்வொரு முறை நடத்தப்பட்டுள்ளன.
சிபிஆர்என் அவசரகாலப் பணிகளின் பல்வேறு அம்சங்களில் மொத்தம் 200 ஊழியர்கள் பயிற்சி அளிக்கப்படுவார்கள். அரைநாள் தொகுப்புத் திட்டத்தில் 150 பணிநிலை ஊழியர்களுக்குப் புரிந்துணர்வை ஏற்படுத்துவதும் இதில் அடங்கும்.
----------
(Visitor Counter : 113
ரசாயனம் மற்றும் உரங்கள் அமைச்சகம்
தேசிய மருந்து விலை நிர்ணய ஆணையப் பாதுகாப்பின் கீழ் கர்நாடகாவில் அமைக்கப்பட்ட விலை கண்காணிப்பு மற்றும் ஆதாரவளப் பிரிவு
இந்திய அரசின் ரசாயனங்கள் மற்றும் உரங்கள் அமைச்சகம், மருந்துத்துறை, கர்நாடகாவில் தேசிய மருந்து விலை நிர்ணய ஆணைய , பாதுகாப்பின் கீழ் விலைக் கண்காணிப்பு மற்றும் ஆதாரவளப் பிரிவு  அமைக்கப்பட்டுள்ளது.
இதை அறிவிப்பதற்காக மத்திய ரசாயனங்கள் மற்றும் உரங்கள் அமைச்சர் திரு. டி.வி.சதானந்த கவுடா ட்வீட் செய்துள்ளார்.
தேசிய மருந்து விலை நிர்ணய ஆணையம்  பாதுகாப்பின் எல்லைகளை அதிகரிப்பதற்காக மாநில மருந்துக் கட்டுப்பாட்டாளரின் நேரடி மேற்பார்வையின் கீழ் மாநில அளவில் விலைக் கண்காணிப்பு மற்றும் ஆதாரவளப் பிரிவு  செயல்படும். இந்த விலைக் கண்காணிப்பு மற்றும் ஆதாரவளப் பிரிவு  சங்கங்கள் அதன் சொந்த சங்க அமைப்பு விதிக்குறிப்புகள் / துணைச் சட்டங்கள் ஆகியவற்றுடன் பதிவுச் சட்டத்தின் கீழ் பதிவு செய்யப்பட்ட சங்கங்கள் ஆகும். விலைக் கண்காணிப்பு மற்றும் ஆதாரவளப் பிரிவின்  நிர்வாக குழுவில் மத்திய அரசு மற்றும் மாநில அரசின் பிரதிநிதிகள் மற்றும் பிற பயனாளர்களும் உள்ளனர்.
தேசிய மருந்து விலை நிர்ணய ஆணையம் , அதன் மத்தியத் துறைத் திட்டத்தின் கீழ் நுகர்வோர் விழிப்புணர்வு, விளம்பரம் மற்றும் விலைக் கண்காணிப்பு , ஏற்கனவே கேரளா, ஒடிசா, குஜராத், ராஜஸ்தான், ஹரியானா, நாகாலாந்து, திரிபுரா, உத்தரப்பிரதேசம், பஞ்சாப், ஆந்திரா, மிசோரம் மற்றும் ஜம்மு & காஷ்மீர் உள்ளிட்ட 12 மாநிலங்கள் / யூனியன் பிரதேசங்களில் விலைக் கண்காணிப்பு மற்றும் ஆதாரவளப் பிரிவை  அமைத்துள்ளது. அனைத்து 36 மாநிலங்கள் / யூனியன் பிரதேசங்களிலும் விலைக் கண்காணிப்பு மற்றும் ஆதாரவளப் பிரிவை  அமைக்க தேசிய மருந்து விலை நிர்ணய ஆணைய  அமைப்பு திட்டமிட்டுள்ளது.
விலைக் கண்காணிப்பு மற்றும் ஆதாரவளப் பிரிவின் செலவுகள், மீண்டும் தொடரும் மற்றும் மீண்டும் தொடரா அல்லது புதிய திட்டத்தின் கீழ் தேசிய மருந்து விலை நிர்ணய ஆணையத்தின்  கீழ் அமைக்கப்படும்.
தற்போது வரை தேசிய மருந்து விலை நிர்ணய ஆணையம்  தலைமையிடமாக டெல்லியில் மட்டுமே உள்ளது மற்றும் மாநிலங்கள் / யூனீயன் பிரதேசங்களில் விலைக் கண்காணிப்பு மற்றும் ஆதாரவளப் பிரிவை  அமைப்பதன் மூலம், தேசிய மருந்து விலை நிர்ணய ஆணையம்  மாநில அளவிலும் அதன் எல்லைகள் மேம்படும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 கட்டுக்கதைகள் மற்றும் உண்மைகள்
தடுப்பூசி மோசடி என்ற பெயரில் சர்வதேச ஊடகங்கள் உள்ளிட்ட ஊடகங்களில் சில செய்திகள் வெளியாகி உள்ளன. மக்கள் இரண்டு தவணை தடுப்பூசி போட்டுக் கொள்ளாமல் முற்றிலும் தடுப்பூசி செலுத்தப்பட்டதாக மோசடியாக பதிவு செய்யப்பட்டுள்ளது என்றும், தடுப்பூசி குறித்த தகவல்கள் தவறானவை என்றும் அதில் கூறப்பட்டுள்ளது.
இந்த ஊடகச் செய்திகள், எந்தவித அடிப்படையுமின்றி தவறான தகவல்களை பரப்பும் நோக்கத்துடன் வெளியிடப்பட்டுள்ளதாக விளக்கமளிக்கப்படுகிறது.
இந்த செய்தியின் தலைப்பே தவறானதாகும். கோவின் தளத்தில் உள்ளத்தைத்தான் சுகாதாரப் பணியாளர்கள் கையாளுகிறார்கள் என்பதை இதை எழுதியவர் அறிந்திருக்கவில்லை. தடுப்பூசி செலுத்துதல் தொடர்பான நடைமுறைகளையோ அது கோவின் தளத்தில் பதியப்படுவதையோ செய்தியை தந்தவர்கள் அறிந்திருக்கவில்லை என்பதையே இது காட்டுகிறது.
இந்தியாவின் கொவிட் தடுப்பூசி இயக்கம் உலகளவில் மிகப் பெரியதாகும். கோவின் டிஜிட்டல்தளம் வழங்கும் வலுவான தொழில்நுட்ப பின்புலத்தில் இது இயங்குகிறது. இந்த டிஜிட்டல் தளத்தில் அனைத்து கொவிட் தடுப்பூசிகளும் பதிவு செய்யப்பட்டுள்ளன. கோவின் நடைமுறை அனைத்தையும் உள்ளடக்கிய தளமாகும். நாடு முழுவதும் இணையதளம் கிடைக்கும் இடங்களில் இது பயன்படுத்தப்படுகிறது. தடுப்பூசி குறித்து அனைத்து தகவல்களும் இதில் இருக்கும். தடுப்பூசி செலுத்தும்போது பதியப்படும் தகவல்கள் சரியானதாக இருக்கும் வகையில் இதில் சிறப்பம்சங்கள் இடம் பெற்றுள்ளன.
தடுப்பூசி முறைகேடு எதுவும் நடைபெற வாய்ப்பில்லை என்று அரசு மறுப்பு தெரிவித்துள்ளது. தடுப்பூசி செலுத்தப்படும்போது அனைத்து விவரங்களும் பதிவு செய்யப்படுவதாகவும், கோவின் தளத்தில் அவை பதிவாகின்றன என்றும் அரசு தெரிவித்துள்ளது.
மிகப் பெரிய மக்கள் தொகை கொண்ட இந்தியா, நாடு முழுவதும் கொவிட் தடுப்பூசி செலுத்தும் திட்டத்தை வெற்றிகரமாக செயல்படுத்தியுள்ளது என்பது பாராட்டத்தக்க அம்சமாகும். இதுவரை 167 கோடிக்கும் அதிகமான டோஸ் தடுப்பூசிகள் செலுத்தப்பட்டுள்ளன. 18 வயதுக்கு மேற்பட்டோர் மக்கள் தொகையில் 76 சதவீதத்திற்கும் அதிகமானோர் 2 டோஸ் தடுப்பூசி செலுத்திக் கொண்டுள்ளனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795045
தொழிலாளர் மற்றும் வேலைவாய்ப்பு அமைச்சகம்
நாட்டில் வேலைவாய்ப்புகள் அதிகரித்து வருகின்றன: மத்திய தொழிலாளர் மற்றும் வேலைவாய்ப்பு அமைச்சர் திரு பூபேந்தர் யாதவ்
காலாண்டு வேலைவாய்ப்பு ஆய்வு மற்றும் பணியாளர் வருங்கால வைப்பு நிதி ஊதிய தரவுகளின் சமீபத்திய அறிக்கைகளை மேற்கோள் காட்டி பேசிய மத்திய தொழிலாளர் மற்றும் வேலைவாய்ப்பு அமைச்சர் திரு பூபேந்தர் யாதவ், நாட்டில் வேலைவாய்ப்புகள் அதிகரித்து வருவதாகவும், அமைப்பு மற்றும் அமைப்புசாரா துறைகளில் உள்ள தொழிலாளர்களின் நலனில் பிரதமர் திரு நரேந்திர மோடி தலைமையிலான அரசு உறுதியாக உள்ளது என்றும் கூறினார்.
குருகிராமில் இன்று பிற்பகல் நடைபெற்ற பணியாளர் அரசு காப்பீட்டு கழகத்தின்  187-வது கூட்டத்தில் பேசிய அவர், தொழிலாளர்களின் தொடர் உடல்நலப் பரிசோதனைக்காக தொழிற்சாலைகள் / சிறு, குறு மற்றும் நடுத்தர தொழில் குழுக்களுடன் இஎஸ்ஐசி மருத்துவமனைகள் ஒருங்கிணைக்கப்படும் என்று கூறினார். தற்போதைய முன்னோடி திட்டத்தின் ஒரு பகுதியாக மொத்தம் 15 நகரங்களில் பரிசோதனை நடத்தப்படும்.
நிலுவையில் உள்ள இஎஸ்ஐசி திட்டங்கள் துரிதப்படுத்தப்படும் என்றும், இஎஸ்ஐசி மருத்துவமனைகளின் கட்டுமானப் பணிகள் மற்றும் மருத்துவர்கள் மற்றும் பணியாளர்கள் நியமனம் ஆகியவற்றின் மீது உரிய கவனம் செலுத்தப்படும் என்றும், ஏழைகளுக்கு சேவை செய்யும் இஎஸ்ஐசி மருத்துவமனைகளில் பணியில் சேருமாறு மருத்துவர்களுக்கு அழைப்பு விடுக்கப்படும் என்றும் திரு யாதவ் மேலும் தெரிவித்தார்.
டாக்டர்கள் மற்றும் ஊழியர்களின் ஊதியம் இஎஸ்ஐசி மூலம் திருத்தப்படும் என்று அவர் உறுதியளித்தார். இஎஸ்ஐசி ஊழியர்களின் இடமாற்றக் கொள்கை குறித்து பேசிய அமைச்சர், டிஜிட்டல் முறையிலான வெளிப்படையான இட மாற்றக் கொள்கை விரைவில் நடைமுறைக்கு வரும் என்று தெரிவித்தார்.
இரண்டு இஎஸ்ஐசி மேலாண்மை தகவல் பலகைகளை அமைச்சர் திறந்து வைத்தார். அவை கட்டுமான திட்ட தகவல் பலகை மற்றும் மருத்துவமனை தகவல் பலகை ஆகும். இஎஸ்ஐசி மருத்துவமனைகளின் செயல்பாடு தொடர்பான முக்கிய தகவல்களை சுகாதார தகவல் பலகை வழங்கும். இஎஸ்ஐசியின் பல்வேறு கட்டுமானத் திட்டங்கள் பற்றிய முக்கிய தகவல்களைத் கட்டுமான தகவல் பலகை தரும். இரண்டும் சிறந்த கண்காணிப்புக்கு உதவுவதோடு மட்டுமல்லாமல் திறமையான செயல்படுத்தலுக்கும் உதவும் என்று திரு யாதவ் கூறினார்.
இந்நிகழ்ச்சியில் பேசிய தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஷ்வர் தெலி, தோட்டத் தொழிலாளர்களுக்கு மருத்துவச் சலுகைகளை வழங்குவது குறித்தும், நாடு முழுவதும் உள்ள தொழிலாளர்களின் நலனுக்கான அரசின் பல்வேறு திட்டங்களைப் பற்றியும் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797898
உள்துறை அமைச்சகம்
100 கோடி கொவிட்-19 தடுப்பூசி செலுத்தி, பிரதமர் திரு.நரேந்திர மோடித் தலைமையின் கீழ் இந்தியா படைத்த சாதனை வரலாற்று சிறப்புமிக்க பெருமையான தருணம்: மத்திய உள்துறை அமைச்சர் திரு அமித்ஷா
பிரதமர் திரு நரேந்திர மோடித் தலைமையின் கீழ், 100 கோடி மக்களுக்குமேல் கொவிட்-19 தடுப்பூசி செலுத்தியதற்காக, நாட்டுக்கு மத்திய உள்துறை அமைச்சர் திரு அமித்ஷா வாழ்த்து தெரிவித்துள்ளார். இது வரலாற்றுச் சிறப்புமிக்க மற்றும் பெருமையானத் தருணம் என அவர் விவரித்துள்ளார்.
இது குறித்து சுட்டுரையில், திரு அமித்ஷா கூறுகையில், ‘‘ வரலாற்றுச் சிறப்புமிக்க மற்றும் பெருமையானத் தருணம்! திரு நரேந்திர மோடியின் தொலைநோக்குத் தலைமை மற்றும் நிலையான ஊக்குவிப்பு மூலம் இந்தியா இன்று, 100 கோடிக்கும் மேற்பட்ட மக்களுக்குக் கொவிட்-19 தடுப்பூசிச் செலுத்திச் சாதனைப் படைத்துள்ளது. இது புதிய இந்தியாவின் மிகப் பெரிய திறனை, ஒட்டுமொத்த உலகத்துக்கும் மீண்டும் தெரிவித்துள்ளது’’
இந்த முக்கியச் சாதனையை அடைந்ததில், அனைத்து விஞ்ஞானிகள், ஆராய்ச்சியாளர்கள் மற்றும் சுகாதாரப் பணியாளர்களின் பங்களிப்புக்காக அவர்களுக்கு மத்திய உள்துறை அமைச்சர் நன்றி தெரிவித்துள்ளார்.
‘‘ இந்த வரலாற்றுச் சிறப்புமிக்கச் சாதனைக்காக நாட்டு மக்களுக்கு வாழ்த்து தெரிவிக்கிறேன் மற்றும் பல சவால்களைச் சமாளித்து இந்த உயர்ந்த பணியில் தங்கள் பங்களிப்பை அளித்த அனைத்து விஞ்ஞானிகள், ஆராய்ச்சியாளர்கள் மற்றும் சுகாதாரப் பணியாளர்களுக்கு நன்றி தெரிவிக்கிறேன் மற்றும் அனைவரின் பாதுகாப்பு மற்றும் சுகாதாரத்துக்காக அர்ப்பணிப்புடன் செயல்பட்ட பிரதமர் திரு நரேந்திர மோடியை வாழ்த்துகிறேன்.’’
ஆயுஷ்
ஆயுஷ் துறைக்கான நிதி ஒதுக்கீடு அதிகரிப்பு, இத்துறையை வளர்ச்சி பாதையில் கொண்டு செல்லும்: நிபுணர்கள் கருத்து
மத்திய நிதி நிலை அறிக்கையில் ஆயுஷ் துறைக்கு ரூ.2,970.30 கோடி ஒதுக்கீடு செய்யப்பட்டுள்ளது. இது இத்துறையை வளர்ச்சிப் பாதையில் கொண்டு செல்லும் என நிபுணர்கள் கருத்து தெரிவித்துள்ளனர்.
மத்திய நிதி நிலை அறிக்கையில், ஆயுஷ் துறைக்கு அடுத்த நிதியாண்டிற்கு ஒதுக்கப்பட்ட தொகை, நடப்பு நிதியாண்டின் மாற்றியமைக்கப்பட்ட ஒதுக்கீட்டு தொகையை விட 28 சதவீதம் அதிகம். இதன் தாக்கம் எப்படியிருக்கும் என ஆயுஷ் அமைச்சகம், இத்துறை நிபுணர்களுடன் காணொலி காட்சி மூலம் ஆலோசனை நடத்தியது.
ஆயுஷ் தொழில்துறையின் பிரதிநிதியும், தூதப்பபேஷ்வர் நிறுவனத்தைச் சேர்ந்த திரு ரஞ்சித் புராநிக் கூறுகையில், ‘‘ ஆயுஷ் துறைக்கான நிதி ஒதுக்கீடு அதிகரிக்கப்பட்டுள்ளது, ஆயுஷ் துறை ஆய்வுப் படிப்புகள் அதிகரிக்க உதவும், இது ஆயுஷ் மருத்துவத்துக்கு ஊக்கமளிக்கும் என தெரிவித்தார்.
தேசிய மூலிகை வாரியத்துக்கு சமீபத்தில் ரூ.4000 கோடி ஒதுக்கீடு செய்யப்பட்டது, ஆயுஷ் துறைக்கு ஊக்குவிப்பாக இருக்கும்’’ என்றார் அவர்.
ஆயுர்வைத் மருத்துவமனைகளின் தலைவர் திரு ராஜீவ் வாசுதேவன் கூறுகையில், ‘‘ நிதி நிலை அறிக்கையில் ஆயுஷ் துறைக்கான நிதி அதிகரிப்பு வரவேற்கத்தக்கது. சுகாதாரத்துறையில் ஒவ்வொரு ஆண்டும் நிதி ஒதுக்கீடு சுமார் 7 சதவீதம் அதிகரிக்கும். ஆனால் ஆயுஷ் துறைக்கு இந்தாண்டு ஒதுக்கீடு அதிகரிக்கப்பட்டுள்ளது, இது இத்துறை முன்னேற்றத்துக்கு உதவும் என்று அவர் கூறினார்.
தேசிய ஆராய்ச்சி அறக்கட்டளைக்கு அடுத்த 5 ஆண்டுகளுக்கு ரூ.10,000 கோடி ஒதுக்கீடு செய்யப்பட்டுள்ளது, ஆயுஷ் துறையை ஊக்கத்துடன் செயல்பட வைக்கும்’’ என்றார் அவர்.
ஆயுர்வேத நிபுணர் டாக்டர் கீதா கிருஷ்ணன் கூறுகையில், ‘‘ஆயுஷ் துறை தொடர்ந்து வளர்ச்சியடையும் என்பதை இந்த பட்ஜெட் ஒதுக்கீடு குறிக்கிறது’’ என்றார்.
தேசிய யோகாசன கூட்டமைப்பின் துணைத் தலைவர் திரு உதித் சேத் கூறுகையில், ‘‘யோகாசனத்தை உலகளவில் கொண்டு செல்வதற்கு தேவையான ஆதரவு, இந்த நிதிநிலை அறிக்கையில் உள்ளது. வாய்ப்புகளை பயன்படுத்தி, இந்திய பாரம்பரிய மருத்துவமுறையை உலகளவில் கொண்டு செல்வதற்கான நேரம் இது’’ என குறிப்பிட்டுள்ளார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1695897
------
(Visitor Counter : 171
பாதுகாப்பு அமைச்சகம்
தஜிகிஸ்தானில் ஷாங்காய் ஒத்துழைப்பு அமைப்பின் பாதுகாப்பு அமைச்சர்கள் கூட்டம்: மத்திய அமைச்சர் திரு ராஜ்நாத் சிங் பங்கேற்பு
ஷாங்காய் ஒத்துழைப்பு அமைப்பு உறுப்பினர் நாடுகளின் பாதுகாப்பு அமைச்சர்களின் ஆண்டுக் கூட்டத்தில் கலந்து கொள்வதற்காக மத்திய பாதுகாப்பு அமைச்சர் திரு ராஜ்நாத் சிங், ஜூலை 27-29 வரை தஜிகிஸ்தானின் துஷான்பேவிற்கு பயணம் மேற்கொள்கிறார். இந்த வருடாந்திர கூட்டத்தில் ஷாங்காய் ஒத்துழைப்பு அமைப்பு நாடுகளிடையே பாதுகாப்பு ஒத்துழைப்பு சார்ந்த விஷயங்கள் குறித்து விவாதிக்கப்படும் என்றும், கூட்டம் நிறைவடைந்த பிறகு அதிகாரபூர்வமான அறிவிப்பு வெளியிடப்படும் என்றும் எதிர்பார்க்கப்படுகிறது. ஜூலை 28-ஆம் தேதி திரு ராஜ்நாத் சிங் உரையாற்றுவார்.
தமது பயணத்தின் போது, இந்தியா மற்றும் தஜிகிஸ்தான் நாடுகளுக்கு இடையேயான இருதரப்பு உறவுகள் மற்றும் பரஸ்பர விருப்பம் சார்ந்த விஷயங்கள் குறித்து அந்நாட்டு பாதுகாப்பு அமைச்சர் கர்னல் ஜெனரல் ஷெராலி மிர்சோவுடன் திரு ராஜ்நாத் சிங் ஆலோசனை நடத்துவார் என்றும் எதிர்பார்க்கப்படுகிறது.
இந்த வருடத்தின் ஷாங்காய் ஒத்துழைப்பு அமைப்பின் கூட்டத்தையும், அமைச்சகங்கள் மற்றும் உயர் அதிகாரிகள் அளவிலான கூட்டங்களையும் தஜிகிஸ்தான் நடத்துவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1739352
(Visitor Counter : 202
நித்தி ஆயோக்
சர்வதேசப் பன்முக ஏழ்மை குறியீடு மற்றும் இந்தியாவைப் பற்றிய செய்தி குறிப்பு
சீர்திருத்தங்களை செம்மையாக செய்வதற்காக சர்வதேசப் பன்முக ஏழ்மை குறியீட்டு கண்காணிப்பு செயல்முறையை கையாளும் பொறுப்பு நிதி ஆயோக்கிடம் வழங்கப்பட்டுள்ளது.
சர்வதேசப் பன்முக ஏழ்மை குறியீடு என்பது 29 தேர்ந்தெடுக்கப்பட்ட சர்வதேச குறியீடுகளின் செயல்பாட்டை கண்காணிப்பதற்கான இந்திய அரசின் முடிவின் ஒரு பகுதியாகும்.
2010-இல் ஆக்ஸ்போர்டு ஏழ்மை மற்றும் மனிதவள மேம்பாட்டு முயற்சியால்  முதல்முறையாக உருவாக்கப்பட்ட சர்வதேசப் பன்முக ஏழ்மை குறியீடு, உலகின் 107 வளரும் நாடுகளில் உள்ள பன்முக ஏழ்மையை குறிப்பிடும் உலகளாவிய நடவடிக்கையாகும்.
ஊட்டச்சத்து, குழந்தைகள் இறப்பு விகிதம், பள்ளி செல்லும் ஆண்டுகள், பள்ளி வருகை, சமையல் எரிபொருள், சுகாதாரம், குடி தண்ணீர், மின்சாரம், வீட்டுவசதி மற்றும் வீட்டில் இருக்கும் பொருட்கள் ஆகிய 10 அம்சங்களைப் பற்றி கணக்கெடுக்கப்படும் ஒவ்வொரு வீடும் மதிப்பிடப்படுகிறது.
பல்நோக்கு ஏழ்மை குறியீட்டு ஒருங்கிணைப்புக் குழுவை நிதி ஆயோக் அமைத்துள்ளது. திருமிகு சன்யுக்தா சமட்டார் தலைமையிலான இந்தக் குழுவில் பல்வேறு அமைச்சகங்கள் மற்றும் துறைகளில் இருந்து உறுப்பினர்கள் நியமிக்கப்பட்டுள்ளனர்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்.
https://pib.gov.in/PressReleasePage.aspx?PRID=1651981
(
விவசாயத்துறை அமைச்சகம்
காரீப் கொள்முதல்: 85.71 லட்சம் விவசாயிகளுக்கு ரூ.1,11,700.70 கோடி குறைந்தபட்ச ஆதரவு விலை
காரீப் சந்தை பருவத்தில், காரீப் பயிர்களை குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
தமிழகம், பஞ்சாப் உட்பட நெல் உற்பத்தி செய்யப்படும் மாநிலங்களில் நெல் கொள்முதல் சுமுகமாக நடந்து வருகிறது. கடந்த 27ம் தேதி வரை, 591.63 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலகட்ட கொள்முதலை விட 19.20 சதவீதம் அதிகம்.
இதற்காக சுமார் 85.71 லட்சம் விவசாயிகள், ரூ.1,11,700.70 கோடி குறைந்தபட்ச ஆதரவு விலையைப் பெற்றுள்ளனர்.
மாநிலங்கள் வேண்டுகோள்படி, 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்ய, ஒப்புதல் அளிக்கப்பட்டுள்ளது.
தமிழகம், ஆந்திரப் பிரதேசம், கர்நாடகா மற்றும் கேரளாவில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்ய ஒப்புதல் அளிக்கப்பட்டுள்ளது.
கடந்த 27ம் தேதி வரை, 3,02,498.56 மெட்ரிக் டன் பாசிப் பயறு, உளுந்து, துவரை, நிலக்கடலை, சோயாபீன்ஸ் ஆகியவற்றை அரசு கொள்முதல் செய்துள்ளது. 5089 மெட்ரிக் டன் கொப்பரை தேங்காய் கொள்முதல் செய்யப்பட்டுள்ளது.
கடந்த 27ம் தேதி வரை, 18,25,805 விவசாயிகள் 88,90,237 பருத்தி கட்டுகள், ரூ.25,974.01 கோடிக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693134
(Visitor Counter : 84
மனித வள மேம்பாட்டு அமைச்சகம்
நாட்டின் வடகிழக்கு மாநிலங்களின் மாணவர்களுக்கு தரமான கல்வி மற்றும் கல்வி உள்கட்டமைப்பை வழங்க அரசாங்கம் உறுதிபூண்டுள்ளது - மனிதவள மேம்பாட்டு அமைச்சர்.
மத்திய மனிதவள மேம்பாட்டுத் துறை அமைச்சர் திரு. ரமேஷ் போக்ரியால் ‘நிஷாங்க்’, இந்தியா முழுவதிலும் உள்ள கல்வி நிறுவனங்களில், குறிப்பாக நாட்டின் வடகிழக்கு மாநிலங்களின் மாணவர்களுக்கு தரமான கல்வி மற்றும் உள்கட்டமைப்பு மேம்பாட்டை வழங்க அரசு உறுதி பூண்டுள்ளது என்றார். இது தொடர்பாக, இந்த ஆண்டு அரசாங்கம் சில முக்கிய முடிவுகளை எடுத்துள்ளது என்று அவர் தெரிவித்தார். சிக்கிம் பல்கலைக்கழகத்தின்  யாங்கியாங்கில் 986.47. கோடி ரூபாய் செலவில் நிரந்தர வளாகத்தை நிறுவ அரசு அனுமதி வழங்கியுள்ளது. சிக்கிம் அரசு 300 ஏக்கர் நிலத்தை 15 கோடி ரூபாய்க்கு வழங்கியுள்ளது. அதில் 265.94 ஏக்கர் நிலம் ஏற்கனவே பல்கலைக்கழகத்திடம் ஒப்படைக்கப்பட்டுள்ளது. மீதமுள்ள நிலங்களை ஒப்படைப்பது செயல்பாட்டில் உள்ளது.
அருணாச்சல பிரதேசம், மிசோரம், மேகாலயா, நாகாலாந்து, டெல்லி மற்றும் புதுச்சேரி ஆகிய இடங்களில் உள்ள 6 தேசிய தொழில்நுட்ப நிறுவனங்களின் திருத்தப்பட்ட செலவு மதிப்பீடுகளுக்காக அரசு ஏற்கனவே 4371.90 கோடி ரூபாயை வழங்கியுள்ளதாக தெரிவித்தார். அங்கீகரிக்கப்பட்ட திருத்தப்பட்ட செலவு மதிப்பீடுகளுடன், இந்த தேசிய தொழில் நுட்ப நிறுவனங்கள் மார்ச் 31, 2022 ஆம் தேதிக்குள் அந்தந்த நிரந்தர வளாகங்களிலிருந்து முழுமையாக செயல்படும். இந்த வளாகங்களில் ஒட்டுமொத்த மாணவர் திறன் 6320 ஆக இருக்கும்.